**ZAČUTIMO NARAVO**

Pozdravljen, pozdravljena!

Upam, da ste zdravi in lepo preživljate dneve, da poleg učnih obveznostih imate dovolj časa tudi za igro, pogovore, za prijetno in umirjeno družinsko življenje.

Ti je že uspelo narediti naloge s prvega navodila? Kako ti je šlo?

Danes imaš pripravljeni dve nalogi.

**Prva naloge**

**ČUDOVITI ŽIVALSKI SVET**

Poglej, **razišči**, katere živali lahko vidiš v hiši, stanovanju, na dvorišču ali na vrtu.

Napiši v zvezek NIT, katere od teh živali si opazil: gos, vrabec, muca, pajek, zlata ribica, kokoš, hrček, polž, žolna, koza, deževnik, sinica, metulj, sokol, krava, kos, muha, vrana, suha južina, kuhinjski molj, kuščer, klop, hrošč, šoja, miš, kača, lastovica, mravlja, čebela, jež.

Katere živali si še opazil, pa niso naštete v prejšnjem odstavku?

Katera žival je najbolj pritegnila tvojo pozornost?

Vzemi si čas in jo zelo podrobno **opazuj**. Njeno zunanjost, kako se premika, kje prebiva, s čim se hrani.

Pripravi si svinčnik in /ali barvice in več praznih listov. **Nariši** celo žival, tako kot jo vidiš. **Oceni** njeno velikost in težo in si jo zapiši ob risbo. **Poimenuj** sestavne dele telesa živali. Preštej, koliko okončin ima, koliko prstov, krempljev, tipalk, zob, kar pač uspeš prešteti.

Potem se posveti podrobnostim. Nariši tiste dele telesa, ki so najbolj pritegnili tvojo pozornost. (npr. oko, kremplji, rep, ..) Ob risbe zapiši besede, s katerimi pojasniš in dopolniš risbo.

**Posluša**j, kako se oglaša. **Povohaj**, kako diši (če lahko to narediš).

Če je to žival, ki se ti pusti pobožati, **potipaj** njeno kožo, perje, dlako. Kaj **občutiš** pri dotiku? Napiši.

Na spletu, v knjigah ali revijah poišči čimveč informacij o živali in si jih zapiši.

Če je to žival, s katero se lahko igraš, je sedaj čas za igro. Uživaj.

**In še malo po angleško…..**

* Aha, torej imaš najljubšo žival? kaj je to ? poznaš njeno ime v angleščini ? Verjetno boš rabil pomoč staršev. Izpolni njeno osebno izkaznico:

|  |  |
| --- | --- |
| ANIMAL- NAME |  |
| AGE |  |
| COLOUR |  |
| SIZE |  |

* Spomni se, da smo se našo zadnjo uro učili prostore v hiši. Poglej v zvezek ter učbenik str. 70 in jih ponovi glasno. Kako ti gre izgovorjava ?
* Kaj če bi tvoji živalici naredil hišico iz odpadne embalaže ? Nekaj idej imaš v dz, str. 80 , verjamem pa, da jih imaš sam še več. Pomisli, kako boš razporedil prostore. Poimenuj jih v angleščini. Ne pozabi na okolico hiše: vrt, garaža…. Tvojo živalico moraš nekam v hišo skriti. ( under the bed, in the toilet, under the stairs…..)

Če ti uspe, lahko starši pošljejo sliko kar na moj mejl.

See you, bye Barbara L.

**MATEMATIČNI PRESKOK**

Jure je na dvorišču štel živali. Naštej je 14 kokoši, dve muci in tri pajke. Koliko nog imajo vse živali skupaj?

Na kmetiji imajo 24 krav. Četrtina se pase na pašniku, ostale so v hlevu.

Koliko krav je v hlevu?

Dve tretjini krav ima po enega telička, ena krava ima 2 telička. Koliko teličkov je na kmetiji?

Izmisli si še sam besedilno nalogo, v kateri omenjaš živali. Pošlji mi jo po elektronski pošti. Prosi starše, naj ti pri tem pomagajo.

Preglej delovni zvezek za matematiko. Imaš rešene vse naloge iz sklopa pisno množenje in dolžina? Si si preveril/a pravilnost rešitev s pomočjo Rešitev? Če kaj manjka, rešuj. Če česa ne razumeš, mi lahko pošlješ vprašanje na moj e-naslov.

Kako gre z branjem knjig? Kaj bereš sedaj?

***Ostani doma, ostani zdrav/a.***

Naslednje navodilo in rešitve nalog, da si boš preveril/a, dobiš v petek.

Nives Hvalica